Nusikaltimai žmoniškumui

Nusikaltimai žmoniškumui – baudžiamoji veika, kai sąmoningai rengiami didelio masto arba sistemingi civilių užpuolimai.

Sąrašą įtvirtino Tarptautinio Baudžiamojo Teismo Statutas (7 straipsnis).

Veikos 

 nužudymas;
 naikinimas;
 pavergimas;
 gyventojų deportavimas arba prievartinis perkėlimas;
 įkalinimas arba kitoks žiaurus laisvės atėmimas, prieštaraujantis pagrindinėms tarptautinės teisės normoms;
 kankinimas;
 išžaginimas, įtraukimas į seksualinę vergovę, vertimas užsiimti prostitucija, priverstinis apvaisinimas, priverstinė sterilizacija ar bet kokios kitos sunkios seksualinės prievartos formos;
 kokios nors grupės ar bendrijos persekiojimas politiniais, rasiniais, nacionaliniais, etniniais, kultūriniais, religiniais, lyties, kaip ji apibūdinta TBT Statuto 7 straipsnio 3 dalyje, ar kitais motyvais, kuriuos, kaip visuotinai pripažinta, draudžia tarptautinė teisė, darant bet kurias šiame punkte nurodytas veikas arba TBT jurisdikcijai priklausančius nusikaltimus;
 prievartinis žmonių dingimas;
 apartheido nusikaltimas;
 kitos panašios nežmoniškos veikos, kai tyčia sukeliamos didelės kančios, sunkūs kūno sužalojimai arba padaroma didelė žala psichinei ar fizinei sveikatai.

Tarptautinė baudžiamoji teisė
Nusikaltimai